
JUDETUL VRANCEA

CONSILIUL LOCAL

AL MUNICIPIULUI FOCSANI
 H O T A R A R E

            Privind, reorganizarea şi funcţionarea Ateneului Popular „Maior Gheorghe Pastia” Focşani

Consiliul Local al Municipiului Focsani, judetul Vrancea, întrunit în sedinţa ordinară;
- analizând proiectul de hotărâre iniţiat de Viceprimarul Municipiului Focşani – dl Ionel Gabriel Necula, raportul comun al Direcţiei resurse umane si coordonare unitati subordonate şi Direcţiei economice înregistrat la nr. 34932/22.06.2015 prin care se propune reorganizarea şi funcţionarea Ateneului Popular „Maior Gheorghe Pastia” Focşani, avizul favorabil al Comisiei de buget şi administraţie publică şi amendamentul d-lui consilier local Vrabie Cătălin;

- în conformitate cu prevederile art. 6 din Ordonanţa de Urgenţă a Guvernului nr.118/2006 privind înfiinţarea, organizarea şi desfăşurarea activităţii aşezămintelor culturale, cu modificările şi completările ulterioare,  Ordonanţa de Urgenţă a Guvernului nr.189/2008 privind managementul instituţiilor publice de cultură, cu modificările şi completările ulterioare, Legea – cadru  nr. 284/2010  privind salarizarea unitara a personalului platit din fondurile publice, cu modificarile si completarile ulterioare si Ordonanta de Urgenta a Guvernului nr. 83/2014 privind salarizarea     personalului platit din fonduri publice in anul 2015, precum si alte masuri in domeniul cheltuielilor publice, cu modificarile si completarile ulterioare ;

- în baza art. 36 alin. (1) lit. „a” şi  alin. (3) lit.”b” şi  în temeiul art. 45 alin. (1)  din Legea nr. 215/2001 privind  administraţia publica locala, republicată în anul 2007, cu modificările şi completările ulterioare;  
HOTARASTE:

Art. 1. Ateneul Popular „Maior Gheorghe Pastia” Focşani, instituţie publică de cultură aflată sub autoritatea Consiliului Local al Municipiului Focşani, se reorganizează, ca urmare a fuziunii prin absorbţie cu Formaţia Corală Tradiţională”Pastorala” Focşani, care se desfiinţează.

            Art. 2. Ateneul Popular „Maior Gheorghe Pastia” Focşani va funcţiona în continuare ca aşezământ de cultură, conform legislaţiei în vigoare.
          
Art. 3. Aprobarea Regulamentului de organizare şi funcţionare al Ateneului Popular „Maior Gheorghe Pastia” Focşani, potrivit anexei nr. 1, care face parte integrantă din prezenta hotărâre.

Art. 4.  Aprobarea organigramei, statului de funcţii şi numărului de personal pentru Ateneul Popular „Maior Gheorghe Pastia” Focşani, conform  anexei nr. 2 şi nr.3, care fac parte integrantă din prezenta hotărâre.

Art. 5. (1) Ateneul Popular „Maior Gheorghe Pastia” Focşani preia patrimoniul Formaţiei Corale Tradiţionale ”Pastorala” Focşani, conform ultimei situaţii financiare întocmite, pe baza de protocol de predare-preluare, încheiat în termen de 15 zile de la data intrării în vigoare a prezentei hotărâri.

          (2) Protocolul de predare-preluare prevăzut la alin. (1) va cuprinde:

           a) prevederile bugetare pe anul 2015, execuţia bugetară la momentul predării, inclusiv creditele bugetare rămase neutilizate;

          b) structura de personal preluată;

          c) patrimoniul stabilit pe baza situaţiilor financiare întocmite de Formaţia Corală Tradiţională ”Pastorala” Focşani.
Art. 6.  Până la semnarea protocolului de predare-preluare, Formaţia Corală Tradiţională ”Pastorala” Focşani se finanţează din bugetul entităţii existente anterior datei intrării în vigoare a prezentei hotărâri.
Art. 7.  Ateneul Popular „Maior Gheorghe Pastia” Focşani  preia personalul Formaţiei Corale Tradiţionale”Pastorala” Focşani , în condiţiile legii.

Art. 8. Personalul instituţiei publice care face obiectul prezentei hotărâri îşi păstrează drepturile salariale avute la data intrării în vigoare a prezentei hotărâri.

Art.  9.  Încadrarea personalului în numărul de posturi şi în noua structură organizatorică se realizează în termenele şi  cu procedura aplicabilă în  maximum 30 de zile de la data intrării în vigoare a prezentei hotărâri, prin decizia managerului (directorului) Ateneul Popular „Maior Gheorghe Pastia” Focşani.

Art. 10.  (1) Încetarea raporturilor de muncă determinate de reducerea numărului de posturi în noua structură organizatorică a Ateneului Popular „Maior Gheorghe Pastia” Focşani se realizează   în termenele şi cu procedura aplicabilă fiecărei categorii de personal în  maximum 30 de zile de la data intrării în vigoare a prezentei hotărâri prin decizia managerului (directorului) Ateneul Popular „Maior Gheorghe Pastia” Focşani.

                (2) Pentru managerul Formaţiei Corale Tradiţionale”Pastorala” Focşani încetarea contractului de management se face conform legii de către ordonatorul principal de credite.

Art. 11. Personalul disponibilizat ca urmare a reorganizării beneficiază de măsurile de protecţie socială prevazute de lege.

Art. 12. Managerul Ateneului Popular „Maior Gheorghe Pastia” Focşani va prezenta autorităţii, în termen de 45 de zile, un nou proiect de management, conform legislaţiei în vigoare.
             Art. 13. Abrogarea Hotărârilor Consiliului Local al Municipiului Focşani nr. 345/2013, nr. 51/2014 şi a oricăror alte dispoziţii contrare.
           Art. 14.  Prezenta   hotărâre   va    fi  comunicată  de  către  Direcţia   administraţie publică locala, compartimentelor, birourilor, serviciilor şi Primarului municipiului Focşani, care va asigura executarea acesteia  prin Directia administratie publica locala, Directia resurse umane si coordonare unitati subordonate, Directia economică, Ateneul Popular „Maior Gheorghe Pastia” Focşani şi Formaţia Corală Tradiţională ”Pastorala” Focşani.

     PREŞEDINTE DE ŞEDINŢĂ,

                 Cătălin Vrabie                                                      Contrasemnează,

                                                                                   SECRETARUL MUNICIPIULUI 

                                                                                                       FOCSANI

                                                                                             Eduard Marian Corhană
Municipiul Focsani, 25 iunie 2015
Nr. 180
                     ROMÂNIA                                                          Anexa nr.1 la

             JUDEŢUL VRANCEA                              Hotărârea nr. 180 din 25 iunie 2015

          CONSILIUL LOCAL AL 

        MUNICIPIULUI FOCŞANI                                      
R E G U L A M E N T

de organizare şi funţionare al
ATENEULUI POPULAR “Mr.Gh.Pastia” Focşani

Capitolul I: Dispoziţii generale

Art.1. Ateneul Popular “Mr.Gh.Pastia” Focşani, denumit în continuare Centru cultural, este o instituţie publică de cultură şi funcţionează ca aşezământ cultural, are personalitate juridică, finanţată din venituri proprii şi din alocaţii de la bugetul local, este de interes local şi  funcţionează sub autoritatea Consiliului Local al Municipiului Focşani.
Art.2. Centrul cultural îşi desfăşoară activitatea în conformitate cu prevederile legislaţiei române în vigoare şi cu cele ale prezentului Regulament de organizare şi funcţionare.

Art.3. Centrul cultural are sediul în municipiul Focşani, în cladirea cu acelaşi nume situată în Focşani, Piaţa Unirii nr.3, judeţul Vrancea. Toate actele, facturile, anunţurile, publicaţiile, pliantele vor conţine denumirea completă a instituţiei şi indicarea sediului. Instituţia îşi desfăşoară activitatea în baza principiilor generale care guvernează sfera culturii şi artei în România : libertatea de creaţie, autonomia culturii şi artei, primordialitatea valorii, şanse egale la cultură, identitatea culturală în circuitul mondial de valori.

Capitolul II. Scopul si obiectul de activitate

Art.4. Centrul iniţiază şi desfăşoară proiecte şi programe culturale cu precădere în domeniul promovării şi valorificării creaţiei muzicale culte naţionale şi universale dar şi al educaţiei permanente, a culturii tradiţionale şi a promovării valorilor culturale şi artistice, urmărind cu consecvenţă :
· realizarea unor stagiuni permanente de concerte şi spectacole în domeniul muzicii culte naţionale şi universale (corală şi instrumentală); 
· conservarea şi transmiterea valorilor morale, estetice, artistice şi tehnice ale comunităţii precum şi ale patrimoniului cultural naţional şi universal ;

· elaborarea unor programe / proiecte culturale atractive şi utile de educaţie permanentă ;
· stimularea creativităţii şi talentului ;
· păstrarea şi cultivarea specificului zonal sau local ;
· cultivarea valorilor şi autenticităţii creaţiei contemporane şi artei interpretative profesioniste (corală şi instrumentală ) a muzicii culte naţionale şi universale;

· desfăşurarea de programe adecvate intereselor şi preocupărilor , de petrecere a timpului liber al populaţiei, de educaţie muzicală estetică a tineretului şi adulţilor, valorificând creaţia muzicală cultă şi tradiţională

· dezvoltarea parteneriatelor şi a schimburilor culturale pe plan judeţean, naţional şi internaţional.

Art.5. Pentru realizarea scopului şi obiectivelor propuse, Centrul organizează: stagiuni de concerte de muzică instrumentală/vocală, gale de balet, teatru, film, spectacole de jazz, pop, rock, sau divertisment, festivaluri, şi realizează : şcoli de vară, tabere de creaţie, masterclass-uri, expoziţii, saloane de artă, activităţi muzeale pentru dezvoltarea sectorului cultural local, zonal şi naţional. Centrul poate realiza editarea de materiale informative, studii, prognoze, în sectorul culturii; organizează cursuri de formare, seminarii, reuniuni, dezbateri pe teme culturale, lansări de carte, achiziţii de bunuri şi publicaţii culturale, culegeri de date şi informaţii culturale locale/regionale/naţionale. Educaţia continuă este susţinută prin organizarea de activităţi specifice de educaţie muzicală, ştiinţifică sau de interes general. Deasemenea Centrul mai poate realiza şi alte evenimente sau proiecte culturale cu caracter local, regional, naţional sau internaţional.

Art.6. Centrul cultural are următoarele atribuţii principale:

1. Realizarea de producţii artistice în beneficiul tuturor cetăţenilor fără deosebire de naţionalitate, categorie socială, convingeri religioase sau opţiuni politice;

2. Promovarea muzicii culte (corală şi instrumentală) naţionale şi universale;

3. Organizarea de concerte / spectacole / turnee artistice cu formaţiile artistice proprii şi colaboratori externi, din diferite domenii ale creaţiei şi artei interpretative; 

4. Realizarea de înregistrări audio şi/sau video a producţiilor artistice propri în vederea promovării şi diseminării acestora;
5. Realizare, editare şi diseminarea de studii, prognoze, publicaţii şi materiale informative şi documentare  pentru animarea sectorului cultural;

6. Redactarea de cataloage de expoziţii, pliante şi programe;
7. Colaborarea cu Ministerul Culturii, Ministerul Educaţiei, cu fundaţii şi asociaţii, cu universităţi române şi străine, cu alte centre culturale, în vederea cunoaşterii şi afirmării valorilor culturii şi civilizaţiei româneşti;

8. Realizarea de culegeri de creaţii corale aparţinând tuturor genurilor muzicale (cult, religios, de inspiraţie folclorică, creaţie contemporană şi tradiţională), în vederea îmbogăţirii repertoriului coral şi valorificării creaţiei corale;

9. Îmbogăţirea patrimoniului instituţiei prin donaţii şi achiziţii de bunuri culturale;

10. Promovarea schimbului de idei şi a cooperării artistice în toate genurile artei interpretative;

11. Participarea la proiecte şi schimburi culturale interjudeţene, naţionale şi internaţionale;
12. Cooperarea naţională/internaţională în vederea realizării unor proiecte în domeniul informării, documentării şi cercetării aplicate în domeniul culturii;

13.  Realizează activităţi de impresariere a propriilor producţii artistice;

14. Depozitarea, manipularea şi conservarea patrimoniului muzeal, conform normelor în vigoare.

Capitolul III. Patrimoniul

Art.7. (1) Patrimoniul Centrului cultural este format din drepturi şi obligaţii asupra unor bunuri aflate în proprietatea publică sau privată a municipiului Focşani, pe care le administrază în condiţiile legii, precum şi asupra unor bunuri aflate în proprietatea privată a instituţiei.

 (2) Patrimoniul Centrului cultural poate fi îmbogăţit şi completat prin achiziţii, donaţii, precum şi prin preluarea în regim de comodat sau prin transfer, cu acordul părţilor, de bunuri, din partea unor instituţii publice ale administraţiei locale, a unor persoane juridice de drept public sau privat, a unor persoane fizice din ţară sau din străinătate.

(3) Bunurile mobile şi imobile aflate în administrarea Centrului se gestionează potrivit dispoziţiilor legale în vigoare, conducerea instituţiei fiind obligată să aplice măsurile de protecţie prevăzute de lege în vederea protejării acestora.

Capitolul IV. Personalul şi conducerea

Art.8. (1) Personalul Centrului cultural se structurează în personal de conducere, personal artistic şi tehnic de specialitate, personal economic, personal administrativ.

         (2) Funcţionarea Ateneului Popular “Mr.Gh.Pastia” Focşani se asigură prin activitatea personalului angajat cu contract individual de muncă, pe perioadă nedeterminată sau determinată, în funcţii de specialitate, în funcţii tehnice şi administrative, precum şi prin activitatea unor persoane care participă la realizarea programelor şi proiectelor culturale în baza unor contracte încheiate potrivit prevederilor legale privind dreptul de autor şi drepturile conexe sau în baza unor convenţii reglementate de Codul civil.
         (3) Încadrarea personalului cu contract individual de muncă pe perioadă nedeterminată se face pe bază de concurs sau de examen, în condiţiile legii.

         (4) Prin excepţie de la prevederile alin. (3), în cazul personalului încadrat pe perioadă determinată, pe durata desfăşurării unui program sau proiect, încheierea contractelor de muncă se poate face şi în mod direct, prin acordul părţilor.

         (5) Personalul de specialitate care desfăşoară activităţi artistice în cadrul Ateneului Popular “Mr.Gh.Pastia” Focşani, angajat cu contract individual de muncă, este încadrat şi salarizat în funcţie de pregătirea profesională, potrivit legislaţiei în vigoare aplicabile personalului bugetar. 

(6) Ocuparea posturilor, eliberarea din funcţie precum şi încetarea raporturilor de muncă ale personalului Centrului cultural se realizează în condiţiile legii.


(7) Pentru personalul artistic, şi tehnic de specialitate, zilele de sâmbătă, duminică şi, după caz, zilele de sărbătoare legală sunt considerate zile lucrătoare, repausul legal putând fi acordat în alte zile ale săptămânii.

Art.9. (1) Centru cultural este condus de către un manager (director), numit în urma unui concurs de proiecte de management, în condiţiile legii.


(2) Activitatea Managerului este sprijinită de un Consiliu administrativ, organ colectiv de conducere cu caracter deliberativ, precum şi de un Consiliu artistic, organ colectiv de conducere cu caracter consultativ.


(3) Managerul(directorul) are următoarele atribuţii principale:

a) asigură conducerea curentă a instituţiei;

b) gestionează şi administrează, în condiţiile legii, patrimoniul instituţiei;

c) selectează, angajează, promovează, eliberează din funcţie personalul de specialitate şi auxiliar în concordanţă cu reglementările în vigoare;

d) hotărăşte măsuri disciplinare sau de recompensare a personalului din subordine, în condiţiile legii;

e) este ordonator terţiar de credite;

f) elaborează programele de activitate anuale şi de perspectivă şi le înaintează spre aprobare Consiliului administrativ;

g) reprezintă şi angajează instituţia în raporturile cu persoanele juridice şi fizice din ţară şi străinătate şi în faţa organelor jurisdicţionale;

h) coordonează în mod direct toate compartimentele instituţiei;

i) informează trimestrial consiliul administrativ asupra realizării obiectivelor stabilite şi a prestaţiei colectivului pe care îl conduce, stabilind împreună cu acesta măsuri corespunzătoare pentru îmbunătăţirea activităţii;

j) conduce şedinţele Consiliului administrativ şi asigură îndeplinirea hotărârilor adoptate de acesta;

k) stabileşte colaboratorii instituţiei (persoane fizice sau juridice), pe termen scurt şi mediu, în vederea realizării programelor şi proiectelor culturale,   artistice, de educaţie permanentă propuse;

l) întocmeşte fişele posturilor prevăzute în structura organizatorică şi urmăreşte îndeplinirea sarcinilor şi respectarea atribuţiilor concrete ale personalului din subordine;

m) soluţionează contestaţiile în legătură cu acordarea sporurilor, premiilor, a altor drepturi salariale;

n) elaborează şi aplică strategii specifice în măsură să asigure desfăşurarea în condiţii performante a activităţii curente şi de perspectivă a instituţiei;

o) asigură condiţiile ca fiecare salariat să-şi poată îndeplini obligaţiile de serviciu;

p) organizează controlul financiar preventiv propriu;

r) convoacă Consiliul administrativ conform graficului sau ori de câte ori este cazul;

q) convoacă Consiliul artistic conform graficului sau ori de câte ori este cazul;

s) stabileşte măsuri pentru asigurarea pazei instituţiei şi pentru asigurarea pazei contra incendiilor în instituţie;

t) stabileşte măsuri privind protecţia muncii, pentru cunoaşterea de către salariaţi a normelor de securitate a muncii;
u) informează anual consiliul local asupra realizării obiectivelor stabilite şi propune măsurile necesare pentru desfăşurarea activităţii în condiţii optime şi asigurarea calităţii proiectelor;

v) îndeplineşte orice alte atribuţii specifice funcţiei sale de conducere, potrivit legii.

(4) În exercitarea atribuţiilor sale, managerul (directorul) emite decizii. Acestea devin executorii după ce sunt aduse la cunoştinţă persoanelor interesate.


(5) În absenţa managerului(directorului), Centrul cultural este condus de o persoană din  cadrul instituţiei, desemnată de manager(director) prin decizie scrisă.

Art.10.   (1) În exercitarea atribuţiilor sale managerul(directorul) este sprijinit de economist.


   (2) Economistul se subordonează managerului(directorului) şi îndeplineşte următoarele atribuţii principale:

a) coordonează nemijlocit activitatea financiar-contabilă şi de salarizare;

b) organizează şi răspunde de efectuarea înregistrărilor financiar-contabile;

c) organizează şi răspunde de efectuarea inventarierilor periodice ale patrimoniului instituţiei;

d) întocmeşte proiectul bugetului de venituri şi cheltuieli şi indicatorii economici, în raport cu sarcinile, obiectivele şi programul de dezvoltare al Centrului, cuprinse în contractul de manager al managerului(directorului);

e) propune măsuri pentru îmbunătăţirea activităţii financiar-contabile a instituţiei;

f) întocmeşte lucrările de prognoză şi planificare financiar-contabilă şi de execuţie bugetară;

g) propune măsuri de rentabilizare a activităţilor productive prin atragerea tuturor surselor şi rezervelor de care dispune Centrul;

h) se preocupă în permanenţă pentru atragerea de noi surse de finanţare ( publice sau private ) pentru activităţile instituţiei;

i) îndeplineşte orice alte atribuţii specifice funcţiei pe care o ocupă, potrivit legii;


(3) În absenţa economistului toate atribuţiile sale se exercită de persoana desemnată de acesta, cu avizul managerului(directorului).

Art.11. Consiliului administrativ este numit prin decizia  managerului(directorului) instituţiei şi are următoarea componenţă:

- preşedinte – managerul(directorul) Centrului;

- membrii : 
- reprezentantul ordonatorului principal de credite;



- reprezentantul Consiliului Local al Municipiului Focşani



- reprezentantul compartimentului artistic



- reprezentantul compartimentului programe, proiecte culturale, organizare 

                                                                                     spectacole



- reprezentantul salariaţilor

- secretar 
- reprezentantul compartimentului resurse umane.

Art.12. Consiliul administrativ îşi desfăşoară activitatea după cum urmează:

- se întruneşte la sediul Centrului, trimestrial sau de câte ori este nevoie, la convocarea preşedintelui sau a două treimi din numărul membrilor săi;

- este legal întrunit în prezenţa a două treimi din numărul total al membrilor săi şi ia hotărâri cu majoritatea simplă din numărul total al membrilor prezenţi;

- consiliul administrativ este prezidat de managerul(directorul) centrului;

- dezbaterile consiliului administrativ au loc potrivit ordinii de zi, comunicată membrilor săi cu cel puţin trei zile înainte, prin grija secretarului;

- dezbaterile se consemnează în procesul-verbal de şedinţă, inserat în registrul de şedinţe, sigilat şi parafat;

- procesul-verbal de şedinţă se semnează de către toţi participanţii la lucrările consiliului.

Art.13. (1) Consiliul administrativ are următoarele atribuţii principale :

a) analizează şi aprobă programele de activitate ale instituţiei, hotărând direcţiile de dezvoltare ale Centrului;

b) aprobă colaborările Centrului cu alte instituţii din ţară şi din străinătate;

c) avizează proiectul bugetului de venituri şi cheltuieli al instituţiei, în vederea aprobării  acestuia de către Consiliul Local al Municipiului Focşani;

d) avizează organigrama şi statul de funcţii al instituţiei în vederea aprobării acestora de către Consiliul local al municipiului Focşani, statul de funcţii al instituţiei, ţinând seama de scopul, obiectivele şi atribuţiile principale ale acestuia;

e) avizează programele de investiţii şi reparaţii curente necesare instituţiei  spre a fi aprobate de autoritatea tutelară;

e) aprobă Regulamentul de ordine interioară al instituţiei;

f) analizează şi aprobă măsuri pentru perfecţionarea, încadrarea şi promovarea salariaţilor, potrivit legii;

g) analizează şi propune modificări ale Regulamentului de organizare şi funcţionare şi ale structurii organizatorice a instituţiei;

h) hotărăşte organizarea concursurilor pentru ocuparea posturilor vacante şi aprobă tematica de concurs;

i) urmăreşte buna gospodărire şi folosire a mijloacelor materiale şi financiare ale instituţiei luînd măsurile necesare pentru asigurarea integrităţii patrimoniului din administrare şi, după caz, pentru recuperarea pagubelor pricinuite;

j) stabileşte modul în  care se utilizează bugetul şi sunt orientate sumele realizate din venituri extrabugetare, în conformitate cu prevederile legale în vigoare.


(2) În exercitarea atribuţiilor sale Consiliul administrativ adoptă hotărâri.

Art.14. Consiliul artistic este numit prin decizie a managerului(directorului) şi este format din reprezentanţi ai compartimentului artistic, ai compartimentului programe,  proiecte culturale, organizare spectacole şi din personalităţi culturale din afara instituţiei. 

Consiliul artistic, compus din 5 – 7 membri, are următoarele atribuţii :

a) analizează şi face propuneri privind repertoriul pe intreaga stagiune;

b) examinează cererile de colaborare şi distribuţia concertelor, recitalurilor, a celorlalte activităţi cultural-artistice;

c) propune măsuri pentru perfecţionarea pregătirii profesionale şi desăvârşirii măiestriei artistice a formaţiilor proprii;

d) propune criteriile de performanţă specifice, acordarea premiilor pentru personalul artistic în concordanţă cu rezultatele profesionale şi prevederile legale;

e) ia în discuţie diverse proiecte artistice, parteneriate culturale, turnee naţionale şi internaţionale, prezentate de către manager(director).

Capitolul V. Structura organizatorică
Art.15. (1) Structura organizatorică şi numărul de posturi, sunt aprobate de Consiliul local al municipiului Focşani.

 (2) Activitatea Centrului este organizată pe compartimente, astfel:

a) compartimentul artistic;

b) compartimentul programe, proiecte culturale şi organizare spectacole;

d) compartimentul contabilitate, financiar;

e) compartimentul administrativ-tehnic;

f) compartimentul resurse umane.

Între compartimente va exista în permanenţă o perfectă colaborare pentru realizarea în condiţii performante a programelor şi proiectelor culturale, artistice sau de educaţie permanentă.

Art.16. Structurile funcţionale din cadrul Centrului îndeplinesc următoarele atribuţii :

(1) Compartimentul Artistic :

Compartimentul are în componenţa sa următorul  colectiv artistic: 
Formaţia Corală Tradiţională”Pastorala” Focşani
· elaborează şi propune spre  aprobare repertoriul general pentru stagiunea de concerte curentă şi pe anii următori;
· susţine programul de concerte / recitaluri aprobat de conducere;

· se preocupă în permanenţă pentru perfecţionarea continuă, individuală şi de grup, a artişilor; 

· participă la diverse turnee, alte evenimente culturale locale / naţionale / internaţionale;

· organizează şi participă la activităţi de educaţie artistică în beneficiul tinerilor şi în parteneriat cu diverse instituţii publice sau private. 

(2) Compartimentul Programe, Proiecte Culturale şi Organizare Spectacole

-   elaborează programe şi proiecte culturale locale şi de anvergură naţională şi/sau europeană
· propune acţiuni culturale concrete şi răspunde de organizarea şi desfăşurarea acestora;
· organizează şi derulează manifestări culturale şi artistice specifice;

· propune sistemul de relaţii al instituţiei şi parteneriatul cultural şi artistic al acestuia;

· exercită munca de secretariat muzical : evidenţă bibliotecă muzicală, copiere şi stocare partituri, concepţie şi editare afişe, programe, pliante, broşuri, alte materiale de promovare;

· derulează activităţi de informare culturală, difuzare activităţi culturale;

· concepe şi dezvoltă activităţi de sondare publică şi cercetare aplicată în domeniul artei şi culturii;

· concepe şi derulează programe de educaţie permanentă;  
-    realizează activităţi de promovare a imaginii instituţiei;

-  asigură relaţia cu mass-media şi urmăreşte corecta reflectare a activităţilor      instituţiei în mediile de informare în masă şi în rândul opiniei publice;

     (3) Compartimentul contabilitate, financiar
-   asigură activitatea specializată în măsurarea, evaluarea, cunoaşterea, gestiunea şi controlul activelor, datoriilor şi capitalurilor unităţii;

-  asigură înregistrarea cronologică şi sistematică a documentelor şi actelor  contabile;

-  organizează şi răspunde de întocmirea lucrărilor de planificare financiară a unităţii (proiecte de buget de venituri şi cheltuieli, devize de cheltuieli pe proiecte culturale); propune proceduri contabile pentru operaţiunile derulate;

-  întocmeşte periodic lucrări de analiză şi sinteză a indicatorilor financiari ai unităţii şi se preocupă permanent de îmbunătăţirea performanţelor financiare ale unităţii;

-   întocmeşte lucrările de salarizare, de acordare a drepturilor băneşti, salariaţilor, colaboratorilor;

-  asigură îndeplinirea, în conformitate cu dispoziţiile legale, a obligaţiilor unităţii către bugetul statului, unităţi băneşti şi terţi;

-   organizează analiza periodică a stocului de materiale şi a celorlalte bunuri din patrimoniul unităţii;

-   asigură informaţii ordonatorului terţiar de credite cu privire la execuţia bugetelor de venituri şi cheltuieli, patrimoniul aflat în administrare, precum şi la întocmirea contului general anual de execuţie; 

-   exercită controlul financiar preventiv propriu asupra tuturor operaţiunilor care afectează fondurile băneşti şi patrimoniul instituţiei;

- face propuneri cu privire la operaţiunile specifice angajării, lichidării cheltuielilor;

-  asigură circulaţia şi păstrarea documentelor ce stau la baza înregistrărilor contabile;

-  angajează unitatea prin semnături alături de manager(director), în toate operaţiunile patrimoniale;

(4)  Compartimentul administrativ-tehnic
-   realizează activităţile administrative şi gospodăreşti în cadrul unităţii;

-  răspunde de partea tehnică a concertelor, spectacolelor, recitalurilor, a altor activităţi cultural-artistice, organizate de instituţie;

-  întocmeşte contractele de închiriere pentru spaţiile Ateneului, indiferent de forma şi durata de solicitare;

-  face propuneri cu privire la contractarea unor lucrări, servicii sau produse, în condiţiile legii;

-  urmăreşte lucrările sau serviciile contractate de unitate, pe toată durata derulării contractelor de achiziţie publică;

-  recepţionează, în condiţiile legii, lucrările, serviciile, produsele achiziţionate;

-  răspunde de întreaga activitate de aprovizionare;

-  răspunde de securitatea clădirii Ateneului Popular;

-  răspunde de aplicarea şi respectarea normelor P.S.I.;

-  răspunde de patrimoniul încredinţat, conform legii, în mod direct şi nemijlocit;

- realizează periodic, cu salariaţii, instructajele de protecţia muncii şi de respectare a normelor P.S.I.;

-  gestionează bunurile materiale încredinţate, conform dispoziţiilor legale;

-  organizează şi gestionează arhiva unităţii;

-  se preocupă în permanenţă de îmbunătăţirea standardelor de performanţă în ceea ce priveşte activităţile gospodăreşti, tehnice şi de administrare a patrimoniului unităţii. 

(5)  Compartimentul resurse umane
-   întocmeşte dosarul profesional al salariaţilor şi contractele de muncă;

         -  eliberează, la cerere, copii de pe actele existente în dosarul profesional al salariaţilor;

- întocmeşte lucrările necesare pentru angajarea, avansarea, transferarea personalului şi alte mişcări de personal;

-   efectuează alte lucrări de personal, conform legii;

-  urmăreşte acordarea sporurilor de vechime şi a altor drepturi de personal, conform legii;

-  întocmeşte pontajele lunare, urmărind prezenţa salariaţilor la serviciu şi semnarea condicii de prezenţă;

-  ţine evidenţa recuperărilor şi a orelor suplimentare efectuate de salariaţi; 

-  urmăreşte şi coordonează activitatea de evaluare a performanţelor profesionale individuale;

-   întocmeşte contractele de colaborare şi de prestaţie artistică;

-   redactează deciziile managerului(directorului);

-   efectuează activitatea de relaţii cu publicul, sau cu colaboratori ai instituţiei;

-   asigură confidenţialitatea datelor;

-   realizează activitatea de secretariat şi protocol.

Capitolul VI. Bugetul de venituri si cheltuieli
Art.17. Cheltuielile curente şi de capital ale Centrului se finanţează din venituri proprii şi din subvenţii acordate de la bugetul local, prin hotărârea consiliului local.

Art.18. Patrimoniul instituţiei este indivizibil, netransmisibil şi garantat de lege.

Art.19. Veniturile extrabugetare se realizează din activităţi realizate direct de Centru şi anume, din:

a) încasări din vânzări bilete la spectacole, concerte, recitaluri, gale, proiecţii filme, expoziţii;

b) taxe de frecventare cursuri, cercuri, cluburi, conferinţe, simpozioane, seminarii, concursuri, etc;

c) bilete de intrare la conferinţe publice susţinute de personalităţi culturale, ştiinţifice, politice, etc;

d) valorificări comerciale ale unor lucrări realizate în cadrul taberelor de creaţie, cercurilor aplicative, atelierelor de lucru, altor activităţi culturale şi de educaţie permanentă;

e) încasări din servicii de publicitate cu terţi;

f) închirieri de spaţii, bunuri şi alte materiale de practică culturală;

g) editarea şi difuzarea unor publicaţii proprii sau de altă producţie, pe orice fel de suport, din domeniul culturii populare , educaţiei permanente, ştiinţei şi literaturii, cu respectarea prevederilor legale în vigoare;

h) prestarea unor servicii şi/sau activităţi culturale sau de educaţie permanentă, în conformitate cu obiectivele şi atribuţiile instituţiei, potrivit legii;

i)   derularea unor proiecte şi programe culturale în parteneriat sau în colaborare cu alte instituţii din ţară şi din străinătate;

j)  încasări de la terţi, din donaţii, activităţi  de sponsorizare sau mecenat;

        k) prestarea altor servicii ori activităţi, în conformitate cu obiectivele şi atribuţiile instituţiei şi cu respectarea dispoziţiilor legale în vigoare.

Art.20. Veniturile proprii realizate aparţin în exclusivitate centrului urmând a fi folosite pentru dezvoltarea de proiecte culturale şi de educaţie permanentă, plata colaboratorilor, dezvoltarea bazei materiale, întreţinerea clădirii, reparaţii şi investiţii, etc.

Art.21. Dotarea se poate completa şi prin donaţii de obiecte, materiale de practică culturală, instrumente, alte bunuri culturale, venite din partea unor instituţii, societăţi comerciale, organizaţii, sau persoane fizice din ţară şi străinătate.

Capitolul VII. Dispoziţii finale
Art.22. (1) Centrul dispune de ştampilă şi sigiliu proprii.

  (2) Centrul are arhivă proprie în care se păstreză, conform prevederilor legale :


-   actul normativ de înfiinţare,

-   documente financiar-contabile, planul şi programul de activitate, dări de seamă şi situaţii statistice;

-corespondenţa, decizii manager(director), documente ale consiliului administrativ;

-  documente de personal; 

-   alte documente , potrivit legii.

Art.23. Pentru munca prestată, personalul instituţiei beneficiază de salariu de bază acordat în condiţiile legii, precum şi de sporuri şi alte drepturi de personal, după caz, ce se pot acorda conform reglementărilor legale.

Art.24. (1) Prezentul regulament se completează, de drept, cu actele normative în vigoare.


   (2) În temeiul prezentului regulament şi cu respectarea dispoziţiilor legale în vigoare, managerul(directorul) elaborează regulamentul intern al Centrului.
Art.25. Orice modificare şi completare a prezentului regulament vor fi propuse consiliului administrativ de către manager(director), în vederea aprobării lui de către Consiliul local al municipiului Focşani.

Art.26. Prezentul Regulament de organizare şi funcţionare al Centrului intră în vigoare cu data adoptării lui de către Consiliul Local al municipiului Focşani.

       PREŞEDINTE DE ŞEDINŢĂ,

                 Cătălin Vrabie                                                      Contrasemnează,

                                                                                   SECRETARUL MUNICIPIULUI 

                                                                                                       FOCSANI

                                                                                             Eduard Marian Corhană

PENTRU ATENEUL POPULAR “Mr. Gh. Pastia” FOCŞANI













*organ colectiv de conducere cu caracter deliberativ                                                                                                        NOTA:
   PREŞEDINTE DE ŞEDINŢĂ

                 Cătălin Vrabie

              SECRETARUL MUNICIPIULUI FOCSANI








                                Eduard  Marian Corhana

               ROMANIA                                                                Anexa nr. 3 la 
   JUDETUL VRANCEA                                        Hotărârea  nr. 180 din 25.06.2015
  CONSILIUL LOCAL AL                                                  
MUNICIPIULUI FOCSANI          
STAT FUNCŢII
PENTRU ATENEUL POPULAR “Mr.GH.Pastia Focsani”

	Nr.crt.
	Funcţie de 

conducere
	Functie de executie 
	Nivel studii
	Numar posturi

	0
	1
	2
	3
	4

	  1


	Manager (director) gradul II
	
	S
	1

	            COMPARTIMENT  ARTISTIC



	2
	
	Dirijor cor gradul IA
	S
	1

	3
	
	Maestru de canto gradul II
	S
	 0,5

	4
	
	Corepetitor gradul I
	S
	0,5

	5-26
	
	Corist I
	M
	22  posturi  cu ½ norma=11 

	27-29
	
	Corist I
	M
	3

	30
	
	Corist II
	M
	0,5

	31
	
	Corist III
	M
	1

	Compartiment programe, proiecte culturale, organizare spectacole



	  32-34
	
	Referent gradul I A
	S
	3

	  35
	
	Artist plastic gradul II
	S
	0,5

	Compartiment contabilitate - financiar



	  36
	
	Economist gradul I
	S
	1

	  37
	
	Referent de specialitate gradul II
	S
	1

	Compartiment resurse umane



	  38
	
	Referent de specialitate gradul II
	S
	1

	Compartiment administrativ - tehnic



	  39
	
	Muncitor calificat  I
	
	1

	  40
	
	Pompier 
	
	1

	  41
	
	Ingrijitor
	-
	1

	  42
	
	Portar
	-
	1

	
	TOTAL POSTURI
	
	
	        29


    PREŞEDINTE DE ŞEDINŢĂ

             Cătălin Vrabie                                                                   Contrasemnează,
                                                                                    SECRETARUL MUNICIPIULUI  

                                                                                                           FOCSANI

                                                                                                 Eduard Marian Corhană

                  Anexa nr. 2  la          


Hotărârea  nr. 180din 25.06.2015 





                     ROMANIA


            JUDETUL VRANCEA


           CONSILIUL LOCAL AL 


         MUNICIPIULUI  FOCSANI





CONSILIUL LOCAL FOCSANI





PRIMAR





CONSILIUL  ADMINISTRATIV*





MANAGER (DIRECTOR)





Compartiment contabilitate, financiar


T – 2


C – 0


E – 2 








Compartiment programe, proiecte culturale, organizare spectacole


T – 3,5


C – 0


E – 3,5(din care - 1 post cu ½ normă


                                  -3 posturi cu normă


                                                    întreagă)





Compartiment artistic 





T – 17,5


C – 0


E – 17,5(din care:-25 posturi cu ½ normă


                              -5 posturi cu normă întreagă)


                       





Compartiment administrativ- tehnic


T – 4


C – 0


E – 4 





Compartiment resurse umane





T – 1


C – 0


E – 1








            Total posturi             =  29


                  din care:


posturi conducere 	=     1


posturi executie 	=   28

